Bajbarsz tárgyalni kezdett Kutuzzal, akinek nagy szüksége volt az emigráns bahríkra a mongolok elleni harcban, így azok március 17-én biztonságban visszatérhettek Egyiptomba. A meghódolást követelő mongol követeket Kutuz Bajbarsszal egyetértésben ölette meg, majd július 26-án megindultak Palesztina felé. A szeptember 3-án aratott Ajn Dzsálút-i diadallal végződő hadjárat során Bajbarsz vezette az egyiptomi felderítő előörsöt.